Poskytovanie dotácií na stravu v novom školskom roku 2021/2022 v MŠ – informácie

Dňa 01.08.2021 nadobúda účinnosť zákon č. 417/2020 Z.z. a zákon č. 257/2021, ktorými sa mení a dopĺňa zákon č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky.

Tieto právne úpravy od nového školského roku 2021/2022 prinášajú nasledovné zmeny v poskytovaní dotácií na stravu:

* **Ukončenie plošného poskytovania dotácií na stravu v poslednom ročníku MŠ s doplnenie novej skupiny detí (** ide o deti, ktoré žijú v domácnosti, ktorej členovia si neuplatnili, alebo nemohli uplatniť nárok na daňový bonus ).

Dotácia sa poskytuje takto:

V zmysle § 4 ods. 3 písm. a) zákona o dotáciách na každé dieťa, ktoré navštevuje MŠ a v MŠ je **najmenej 50% detí z domácností, ktorým sa poskytuje pomoc v hmotnej núdzi,**

V zmysle § 4 ods. 3 písm. b) zákona o dotáciách na dieťa, ktoré navštevuje MŠ a žije v domácnosti, **ktorej sa poskytuje pomoc v hmotnej núdzi,** alebo ktorej **príjem je najviac vo výške životného minima.**

V zmysle § 4 ods. 3 písm. c) zákona o dotáciách na **dieťa, ktoré navštevuje posledný ročník MŠ** a žije v domácnosti, v ktorej si ani jeden člen domácnosti **neuplatnil na toto dieťa nárok na sumu daňového zvýhodnenia** na vyživované dieťa, ktoré dovŕšilo šesť rokov a nedovŕšilo 15 rokov veku, žijúce s ním v domácnosti podľa osobitného predpisu ( deti bez daňového bonusu ), **táto skutočnosť sa žiadateľovi podľa § 4 ods. 4 preukazuje čestným vyhlásením.**

Zároveň sa zvýši suma dotácie na stravu na **1,30 eura za každý deň,** v ktorom sa dieťa zúčastnilo výchovno-vzdelávacej činnosti v MŠ a odobralo stravu.

**V nadväznosti na vyššie uvedené oznamujeme rodičom, že k poskytnutiu dotácie na stravu pre dieťa je nevyhnutné predložiť jedno u nižšie uvedených potvrdení, alebo čestné vyhlásenie:**

* **potvrdenie, že dieťa žije v domácnosti, ktorej sa poskytuje pomoc v hmotnej núdzi ( potvrdenie vydáva Úrad práce, soc. vecí a rodiny )**
* **potvrdenie, že dieťa žije v domácnosti, ktorej príjem je najviac vo výške sumy životného minima ( potvrdenie vydáva Úrad práce, soc. vecí a rodiny )**
* **čestné vyhlásenie o neuplatnení nároku na sumu daňového zvýhodnenia na vyživované dieťa**

**Upozorňujeme zákonných zástupcov detí, aby potvrdenie, resp. čestné vyhlásenie doručili najneskôe so 9.8.2021**

**Pri nedodržaní termínu nebude možné deti zapísať do zoznamu detí oprávnených na poskytnutie dotácie na stravu a nebude im môcť byť od 1.9.2021 poskytovaná dotácia na stravu**